喺廿一世紀前，西方社會嘅 LGBT 團體主流傾左，政治上傾右嘅 LGBT 人士好多時因為怕受呢啲團體排斥，而喺政治上唔表態，不過到咗 2010 年代初，西方社會唔少人開始對左派反感，而 LGBT 社羣都多咗持有保守主義政見嘅人士，呢啲人士有喺 YouTube 等嘅平臺上表達自己嘅政見，而且仲有一定人氣，例子有男同性戀者布拉當·斯塔拉卡（Brandon Straka）喺紐約發起行動呼籲 LGBT 人士遠離左派嘅美國民主黨（Democratic Party）以及出名喺 YouTube 拍片討論 LGBT 相關議題嘅跨性別者布拉莉·維慈（Blaire White）等等。